
 R A P O R T 
asupra proiectului de Lege pentru aprobarea Ordonanţei de urgenţă a Guvernului nr. 11/2002 privind transferul pachetului de acţiuni deţinut 

de stat la Societatea Comercială HORTICOLA -  S.A. Bucureşti de la 

Agenţia Domeniilor Statului la Regia Autonomă Administraţia 

Patrimoniului Protocolului de Stat


Comisia pentru agricultură, silvicultură, industrie alimentară şi servicii specifice a fost sesizată în fond, spre dezbatere şi avizare în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr. 11/2002 privind transferul pachetului de acţiuni deţinut de stat la Societatea Comercială HORTICOLA - S.A. Bucureşti de la Agenţia Domeniilor Statului la Regia Autonomă Administraţia Patrimoniului Protocolului de Stat,  transmis cu adresa nr. 443 din 19 septembrie 2002.


La întocmirea raportului, Comisia a avut în vedere avizul Consiliului Legislativ şi avizul Comisiei pentru politică economică, reformă şi privatizare.

Prin transferul pachetului de acţiuni deţinut de stat de la Agenţia Domeniilor Statului la Regia Autonomă Administraţia Patrimoniului Protocolului de Stat se urmăreşte eficientizarea activităţii economice a societăţii comerciale HORTICOLA – S.A. Bucureşti, precum şi o mai bună gestionare a intereselor statului la această societate. 

Proiectul de Lege pentru aprobarea Ordonanţei de urgenţă a Guvernului nr. 11/2002 privind transferul pachetului de acţiuni deţinut de stat la Societatea Comercială HORTICOLA - S.A. Bucureşti de la Agenţia Domeniilor Statului la Regia Autonomă Administraţia Patrimoniului Protocolului de Stat face parte din categoria legilor organice, potrivit prevederilor art. 72 din Constituţia României.

La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor: Cătălin Sandu  - director al Direcţiei juridice din cadrul Agenţiei Domeniilor Statului şi Costin Ionescu - director general al S.C. HORTICOLA – S.A. Bucureşti.

La lucrările comisiei au fost prezenţi 31 deputaţi, din totalul de 32 membri ai comisiei.

Raportul comisiei a fost adoptat cu 4 voturi împotrivă din voturile celor prezenţi, în şedinţa din 26.09.2002.

Proiectul de Lege sus-menţionat a fost aprobat de Senat în şedinţa din 12 septembrie 2002.

În urma dezbaterii, Comisia propune admiterea proiectului de lege în forma prezentată de Senat.

Preşedinte,




        Secretar,


Ioan BÂLDEA 


                   Victor NEAGU

Întocmit: Experţi parlamentari


  Aneta Barbu

  Anton Păştinaru

